Μπορεί τα περισσότερα ρεπορτάζ να αναφέρουν πως οι επιχειρηματίες και τα σχήματα τα οποία κατέθεσαν αίτηση στο ΕΣΡ για τηλεοπτική άδεια ήταν έξι στον αριθμό, ωστόσο το «Κουλούρι» είναι σε θέση να γνωρίζει πως την τελευταία στιγμή υπήρξε τελικά και έβδομος υποψήφιος.

Όπως αναφέρουν αποκλειστικές πηγές, ο τελευταίος υποψήφιος δεν είναι άλλος από τον Άδωνι Γεωργιάδη, ο οποίος σκοπεύει να ανοίξει το δικό του κανάλι με την ονομασία «Άδωνις Τηλεόρασις». Σε αυτό, ο ίδιος και τα μέλη της οικογένειας του θα διαθέτουν εκπομπές πολιτικού λόγου, πολιτιστικού περιεχομένου και τηλεπωλήσεων, ενώ δεν αποκλείεται να παρακολουθήσουμε και ριάλιτι με τη ζωή της οικογένειας, στα πρότυπα των Καρντάσιανς.

Προς το παρόν, δεν έχουν διαρρεύσει περισσότερες λεπτομέρειες, πέραν του γεγονότος πως ο ίδιος ο αντιπρόεδρος της Νέας Δημοκρατίας είτε θα παρουσιάζει, είτε θα είναι καλεσμένος σε όλες τις εκπομπές του καναλιού, το οποίο θα έχει για σήμα τον κ. Γεωργιάδη με χλαμύδα.

Το «Κουλούρι» παρακολουθεί στενά την υπόθεση και θα επανέλθει για οτιδήποτε νεότερο.